คอสเซ็นเตอร์ ที่พึ่งลูกหนี้
นอกจากทรัพย์สิน บ้านเรือน ที่ถูกน้ำท่วมเสียหายจะสร้างความหนักใจให้กับเจ้าของที่ต้องเตรียมหาเงินมาซ่อมแซมภายหลังน้ำลดแล้ว
30 ต.ค. 2565

นอกจากทรัพย์สิน บ้านเรือน ที่ถูกน้ำท่วมเสียหายจะสร้างความหนักใจให้กับเจ้าของที่ต้องเตรียมหาเงินมาซ่อมแซมภายหลังน้ำลดแล้ว 
ภาระหนี้สินจากเงินกู้ที่มีอยู่เดิมก็สร้างความกังวลให้กับลูกหนี้ที่ได้รับผลกระทบ
หากถึงเวลาต้องจ่ายค่างวดแล้ว ไม่ไปจ่ายตามกำหนดอาจมีปัญหาทำให้ลูกหนี้ชั้นดีกลายเป็นหนี้เสียได้ 
ทำให้ช่วงนี้คอลเซ็นเตอร์ของแต่ละธนาคารงานจึงเข้าเป็นพิเศษ ลูกค้ากระหน่ำโทร.ถามข้อมูลคอลเซ็นเตอร์อย่างหนัก
สาธินี ศรีรัตนพงษ์ ผู้บริหารฝ่ายลูกค้าสัมพันธ์ธนาคารกสิกรไทย กล่าวว่า ช่วงนี้มีลูกค้าโทรศัพท์เข้ามาสอบถามข้อมูลและขอความช่วยเหลือเพิ่มขึ้นถึง 30% ปัญหาที่พบมากที่สุดคือ การขอเพิ่มวงเงินบัตรเครดิตและบัตรกดเงินสด เนื่องจากลูกค้าต้องการใช้จ่ายเพิ่มขึ้นเพื่อซื้อสินค้าอุปโภคบริโภคที่จำเป็นและบางส่วนอาจต้องต่อเติมบ้าน
นอกจากนี้ ยังมีลูกค้าอีกจำนวนหนึ่งที่โทร.เข้ามาสอบถามเรื่องจุดให้บริการสาขาตู้เอทีเอ็ม เนื่องจากมีสาขาและเอทีเอ็มของธนาคารบางส่วนที่ต้องปิดไป 
ชาติชาย พยุหนาวีชัย ผู้ช่วยกรรมการผู้จัดการธนาคารกสิกรไทย บอกว่า ขณะนี้มีลูกค้าบัตรเครดิตและสินเชื่อบุคคลที่ประสบภัยน้ำท่วมได้ขอความช่วยเหลือมามาก โดยลูกค้าบัตรเครดิตจะได้รับการผ่อนผันให้ชำระดอกเบี้ย 50% ลดยอดผ่อนชำระขั้นต่ำ 010% สินเชื่อบุคคลจะได้รับการผ่อนผันให้ชำระดอกเบี้ย 50% ลดยอดผ่อนชำระขั้นต่ำเป็น 05% โดยช่วยไปแล้ว 3,000–4,000 ราย และคาดว่าจะเพิ่มขึ้นอย่างต่อเนื่องตามความเสียหาย
ด้าน ไชยฤทธิ์ อนุชิตวรวงศ์ ผู้ช่วยผู้จัดการใหญ่ธนาคารกรุงเทพ กล่าวว่า ธนาคารได้จัดเตรียมทีมงานพิเศษเอาไว้ให้ข้อมูลด้านการเปิดปิดสาขาและตู้เอทีเอ็มผ่านคอลเซ็นเตอร์ให้แก่ลูกค้า เนื่องจากมีลูกค้าบางส่วนที่สับสนในข้อมูล จึงต้องมีทีมงานที่คอยปรับปรุงข้อมูลให้ทันสมัยโดยเฉพาะ ซึ่งลูกค้าที่โทร.เข้ามาคอลเซ็นเตอร์สามารถรับฟังข้อมูลได้ทันที 
ศรีประภา เทียมทัด เจ้าหน้าที่คอลเซ็นเตอร์ธนาคารกรุงเทพ กล่าวว่า ปัญหาที่พบบ่อยในขณะนี้คือ การโทร.เข้ามาสอบถามยอดเงิน การขอผ่อนชำระสินเชื่อ โดยเฉพาะข้อมูลด้านสาขาและเอทีเอ็มที่ยังเปิดให้บริการในพื้นที่น้ำท่วมที่มีการสอบถามเข้ามาเยอะมาก ทำให้ธนาคารต้องจัดตั้งทีมพิเศษเพื่อให้บริการแก่ลูกค้า ซึ่งลูกค้าเพียงแจ้งพิกัดที่อยู่ก็สามารถได้รับข้อมูลที่อัพเดตทันที
อนุชิต อนุชิตานุกูล รองกรรมการผู้จัดการธนาคารกรุงไทย กล่าวว่า ปริมาณการให้บริการคอลเซ็นเตอร์ของธนาคารในช่วงนี้เพิ่มขึ้นเล็กน้อย เนื่องจากมีลูกค้าโทร.เข้ามาสอบถามข้อมูลการเปิดให้บริการสาขาและเอทีเอ็มของธนาคารในช่วงน้ำท่วม และทีมงานเอาไว้เป็นพิเศษ เนื่องจากคาดว่าภายหลังจากน้ำลดจะมีการสอบถามข้อมูลแพ็กเกจความช่วยเหลือจากลูกค้า
เพ็ญจันทร์ แซ่ฮ่อ เจ้าหน้าที่คอลเซ็นเตอร์ธนาคารกรุงไทย กล่าวว่า ช่วงนี้ลูกค้าโทร.เข้ามาค่อนข้างมากทำให้คู่สายเต็ม จึงมีเสียงบ่นจากลูกค้าเข้ามา ซึ่งธนาคารได้เพิ่มพนักงานแล้ว เชื่อว่าจะบรรเทาทุกข์ได้บ้าง
“น้ำท่วมครั้งใหญ่ๆก่อนหน้านี้ ผลกระทบจะอยู่เพียง 12 อาทิตย์ก็หายไป แต่ครั้งนี้รุนแรงและยาวนานมาก เราจึงอนุญาตให้ลูกค้าบางรายไม่ต้องผ่อนเลย ขณะที่สินเชื่อบ้านซึ่งเราเว้นดอกเบี้ยให้ 0% 6 เดือน ตอนนี้ก็กำลังจะพิจารณาจะเพิ่มความช่วยเหลือ โดยให้ 0 % นานถึง 3 ปี ในรายที่เสียหายมากจริงๆ เช่น น้ำท่วมสูงกว่า 1 เมตร นานกว่า 1 เดือน เนื่องจากลูกค้ารายย่อย 60-70 % อยู่ในกทม. ดังนั้นหากน้ำท่วมกรุงเทพความเสียหายจะยิ่งรุนแรงขึ้น ” นายชาติชาย กล่าว
นายชาติชาย กล่าวว่า ขณะนี้ธนาคารอยากให้ลูกค้าที่เดือดร้อนและต้องกรเข้าร่วมโครงการโทรเข้ามา แจ้งรายชื่อรายละเอียดที่ศูนย์คอลเซ็นเตอร์ของธนาคาร โทร.02 888 8888 เนื่องจากหากลูกค้าไม่แจ้งความประสงค์และชำระล่าช้าก็จะกลายเป็นการผิดนัด ชำระทันที สำหรับปัญหาเรื่องการแจ้งยอดหนี้ที่มีปัญหาเนื่องจากระบบไปรษณีย์ไม่สามารถ เข้าถึงบางพื้นที่ได้นั้น ธนาคารได้เปิดให้ลูกค้าโทรเข้ามาสอบถามยอดได้ที่ศูนย์คอลเซ็นเตอร์เช่นกัน 
“นอกจากนี้การโทรเข้ามาสอบถามเรื่องยอดหนี้และขอเข้าร่วมโครงการช่วยเหลือ แล้ว ยังมีลูกค้าโทรเข้ามาขอขยายวงเงินบัตรเครดิตล่วงหน้าเพิ่มมากขึ้นเช่นกัน เพราะหลายคนมีแผนหนีน้ำท่วมไปต่างจังหวัดหรือต่างประเทศ อย่างไรก็ตามคาดว่ายอดการใช้จ่ายผ่านบัตรเครดิตในปีนี้จะเติบโตได้ต่ำกว่า เป้าที่ 1.5 แสนล้านบาทเล็กน้อย เพราะบรรยากาศในไตรมาสสุดท้ายไม่เอื้ออำนวย” นายชาติชาย กล่าว
น.ส.อารยา ภู่พานิช ผู้ช่วยผู้จัดการใหญ่อาวุโส สายธุรกิจบัตรเครดิตและสินเชื่อบุคคล ธนาคารไทยพาณิชย์ กล่าวว่า ปัจจุบันธนาคารมียอดลูกค้าบัตรเครดิตและสินเชื่อบุคคลที่ขอเข้าร่วมแคมเปญ ช่วยเหลือจากธนาคารซึ่งจะได้รับการพักชำระหนี้และลด ดอกเบี้ย 50 % เป็นเวลา 3 เดือน แล้ว 800 ราย และยังมีจำนวนเพิ่มขึ้นเรื่อยๆ ทั้งนี้ยอมรับว่า ธนาคารอาจต้องมีการทบทวนเป้าหมายการเติบโตของธุรกิจบัตรเครดิตและสินเชื่อ บุคคลในปีนี้ใหม่ เนื่องจากมีความเป็นไปได้ที่จะเติบโตต่ำกว่าเป้าจากสถานการณ์ในปัจจุบัน 
“ส่วนปัญหาเรื่องการแจ้งยอดหนี้ ขณะนี้ธนาคารได้แก้ปัญหาด้วยการส่งเอสเอ็มเอสให้กับลูกค้าแทนหรือสามารถ โทรสอบถามข้อมูลได้ที่คอลเซ็นเตอร์ โทร.02 777 7777 โดยธนาคารพร้อมที่จะอลุ่มอล่วยให้กับลูกค้าเป็นพิเศษในช่วงนี้ “น.ส.อารยา กล่าว
นางกาญจนา โรจวทัญญู ผู้ช่วยกรรมการผู้จัดการใหญ่ ธนาคารทหารไทย กล่าวว่า ขณะนี้ธนาคารเปิดโอกาสให้ลูกค้าบัตรเครดิตที่ประสบภัย สามารถติดต่อขอชำระเงินเป็นรายเดือน เดือนละเท่าๆกัน เป็นเวลา 3 เดือน โดยมีลูกค้าขอเข้าร่วมโครงการดังกล่าว 50-60 รายต่อวัน ทั้งนี้หากพื้นที่กรุงเทพได้รับความเสียหายคาดว่าจำนวนผู้เข้าโครงการจะ เพิ่มเป็น 2 เท่า อย่างไรก็ดี ยังมั่นใจว่าสินเชื่อบัตรเครดิตในปีนี้จะยังเติบโตได้ตามเป้าที่ 25-30 %